אוניברסיטת קליפורניה בדייוויס

אוניברסיטת קליפורניה בדייוויס (באנגלית: University of California, Davis; בראשי תיבות: UC Davis, בקיצור: UCD או רק Davis) הוא אחד מעשרת הקמפוסים של אוניברסיטת קליפורניה, השוכן בדייוויס, עיר אמריקנית חקלאית-למחצה בצפונה של מדינת קליפורניה, לצד הכביש המהיר בין הערים סן פרנסיסקו לסקרמנטו. ב-1905 נוסדה כחווה ללימודי מקצועות החקלאות של אוניברסיטת קליפורניה. ב-1959 הפכה לקמפוס עצמאי מהאוניברסיטה, בהתאם לתוכנית האב של ההשכלה הגבוהה בקליפורניה שייצר נשיא האוניברסיטה לשעבר קלארק קר. האוניברסיטה כיום נמנית עם עשר האוניברסיטאות הציבוריות המובילות בארצות הברית[דרוש מקור], ולכן נחשבת מקבילה ברמתה לאוניברסיטאות הפרטיות של ליגת הקיסוס.[דרוש מקור] האוניברסיטה חברה ברשת אוניברסיטאס 21, בהתאגדות אוניברסיטאות האוקיינוס השקט (APRU), באיגוד האוניברסיטאות האמריקניות (AAU) ובאיגוד אוניברסיטאות המחקר (URA). מבנה אקדמי האוניברסיטה כוללת כיום את כל תחומי הלימוד האקדמיים: מדעי החברה והרוח, אמנות, מדעי הטבע, הנדסה, חקלאות ומדעי הסביבה, מנהל עסקים, משפטים ובית ספר לרפואה. תחומי לימוד ומחקר ייחודיים (יחסית) לדייוויס הם וטרינריה (בית הספר היחיד בקליפורניה) וייננות. למחלקה לייננות מיוחס חלק גדול מההתקדמות בענף היין בקליפורניה. קולג'ים ובתי ספר לתארים מתקדמים ומקצועיים הקולג' לאומנויות ומדעים (1959) הקולג' לחקלאות ולמדעי הסביבה הקולג' למדעי הביולוגיה הקולג' להנדסה בית הספר לתארים מתקדמים בית הספר לרפואה וטרינרית (1948) בית הספר למשפטים (1965) בית הספר לרפואה (1966) בית הספר לניהול (1981) בית הספר לחינוך (2002) בית הספר לסיעוד ע"ש בטי איירין מור (2009) קמפוס האוניברסיטה נמצאת בקמפוס רחב ידיים ששטחו כ-22 קמ"ר, ובו מדשאות רבות, מזרקות, פסלים וגן בוטני (ארבורטום) המכיל למעלה מ-4,000 מיני צמחים. אמצעי תחבורה נפוץ בקמפוס ובעיר הסמוכה הוא אופניים. ישנם שבילי אופניים רבים המופרדים מהכבישים ואף רמזורים מיוחדים לאופניים. נבחרת הרכיבה של האוניברסיטה זכתה באליפות הליגה הלאומית של האוניברסיטאות בארצות הברית בשנים 1996, 2001 ו-2006. סגל ומחקר באוניברסיטה כ-2,000 חברי סגל, בהם שמונה עשר חברים באקדמיה הלאומית למדעים של ארצות הברית (NAS), שישה חברים באקדמיה הלאומית להנדסה של ארצות הברית (NAE), שני חתני פרס נובל, שלושה חתני פרס פוליצר, חתן מדליית פילדס במתמטיקה, שלושה עמיתי מקארתור, זוכה אחד במדליית החירות הנשיאותית ואחד במדליה הלאומית למדעים. ספורטאים מדייוויס זכו בסך הכול ב-10 מדליות אולימפיות. תקציב המחקר של האוניברסיטה, כ-450 מיליון דולר בשנה, הוא ה-14 בגודלו בארצות הברית. דירוגים דירוגים בין-לאומיים דירוג שאנגחאי - מקום 101–150 (2023) דירוג Times Higher Education - מקום 59 (2024) דירוג QS לאוניברסיטאות - מקום 118= (2024) דירוג אזורי - ארצות הברית לפי דירוג ה-U.S. News & World Report לשנת 2024, דייוויס מדורגת במקום ה-28 בארצות הברית בלימודים לתואר ראשון (ובמקום וה-6 בין האוניברסיטאות הציבוריות). בוגרים ידועים בין בוגריה של אוניברסיטת קליפורניה בדייוויס: לונדון בריד - פוליטיקאית, ראש עיריית סן פרנסיסקו דייב לובסאק - פוליטיקאי ג'ימי פאנטה - פוליטיקאי קארן ג'וי פאולר - סופרת טרייסי קולדוול דייסון - אסטרונאוטית וכימאית קישורים חיצוניים אתר האינטרנט הרשמי של אוניברסיטת קליפורניה בדייוויס (באנגלית) אוניברסיטת קליפורניה בדייוויס, ברשת החברתית פייסבוק אוניברסיטת קליפורניה בדייוויס, ברשת החברתית X (טוויטר) אוניברסיטת קליפורניה בדייוויס, ברשת החברתית אינסטגרם אוניברסיטת קליפורניה בדייוויס, ברשת החברתית LinkedIn אוניברסיטת קליפורניה בדייוויס, סרטונים בערוץ היוטיוב עיתון סטודנטים עצמאי The California Aggie הערות שוליים